লিপির ক্ষেত্রৎ ভারতীয় লিপি বিশেষ করিয়া দেবনাগরি লিপিয়ে তঙাল ফাম আহান ঙালকরিয়া থসে। সাধারন বিশ্বাসহান দেবনাগরি লিপি ভারতর আদি জননিগো বুলিয়া কিন্তু অনেক পন্ডিতর বিবেচনাত উহান সঠিকহান নাগই। অনেকগই বৈদিক সভ্যতার আগে সিন্ধু সভ্যতার গুরিগো বিসারানি চেইতারা। এহান বাদে সিন্ধুলিপির তুলো ভারতীয় লিপির সম্পর্কর ব্যাখ্যা আকগউ দেনা নারতারা। অহানে খৃঃ পূঃ ৩য় শতকে অশোকর শিলালিপি উতারে ভারতীয় লিপির গুরিগ বুলিয়া ধরতারা। অশোকর আনুশাসন লিপির দুহান রূপ পেয়ার - খরোষ্ঠি লিপি বারো ব্রাহ্মী লিপি।